Lavandula

Lavandula ialah genus 39 spesies tumbuhan berbunga dalam keluarga pudina, Lamiaceae. Spesies-spesies ini tumbuh asli di Dunia Lama dan ditemui dari Tanjung Verde dan Kepulauan Canaria, Eropah menyeberang ke utara dan timur Afrika, Mediterranean, barat daya Asia ke tenggara India.

Banyak spesies genus ini ditanam dan diusahakan secara meluas di iklim sederhana sebagai tumbuhan hiasan untuk kegunaan taman dan landskap, untuk digunakan sebagai herba masakan, dan juga secara komersial untuk mengeluarkan minyak pati. Spesies Lavandula angustifolia yang ditanam secara meluas sering disebut sebagai lavender atau labenda.

Taksonomi 
Nama genus Lavandula diberikan Carl Linnaeus daripada perkataan bahasa Perancis Kuno lavandre dijejak daripada bahasa Latin lavare daripada lavo "membasuh". Nama ini ditujukan daripada penggunaan seduhan tumbuhan ini. Walau bagaimanapun, kebenaran penjelasan kata lavendre ini ditunjukkan diragui, kata tersebut mungkin dijejak kepada perkataan bahasa Latin livere "kebiruan". daripada liveo atau pliveo "biru gelap".

Perkataan bahasa Perancis Kuno lavandre dipinjamkan kepada kata bahasa Inggeris lavender. Kata itu juga diserap menjadi nama tumbuhan ini – lavender () dan labenda () dalam bahasa Melayu.

Tatanama 
L. stoechas, L. pedunculata dan L. dentata dikenali pada zaman Rom. Dari Zaman Pertengahan dan seterusnya, spesis Eropah dianggap dua kumpulan atau genus berasingan, Stoechas (L. stoechas, L. pedunculata, L. dentata) dan Lavandula (L. spica and L. latifolia), sehingga Carl Linnaeus menggabungkan dua-dua genus ini. Beliau hanya mengiktiraf lima spesies dalam Species Plantarum (1753), L. multifida dan L. dentata (Sepanyol) dan L. stoechas and L. spica dari Eropah Selatan. L. pedunculata telah dimasukkan ke dalam L. stoechas.

Menjelang 1790, L. pinnata dan L. carnosa telah diiktiraf. Yang kemudian itu telah dipindahkan kepada Anisochilus. Menjelang tahun 1826, Frédéric Charles Jean Gingins de la Sarraz menyenaraikan 12 spesies dalam tiga bahagian, dan pada 1848 lapan belas spesies telah dikenali.

Botani 
Genus ini termasuk tumbuhan saka herba tahunan atau kekal lama, dan pokok seperti saka renek, renek kerdil, atau renek kecil.

Daun 
Spesies-spesies dalam genus ini mempunyai pelbagai jenis bentuk daun. Sesetengah spesies biasa yang ditanam mempunyai bentuk daun mudah; ada spesies lain yang daunnya bergigi, atau berpinat, kadang-kadang berbilang pinat dan terbelah. Dalam kebanyakan spesies, daun-daunnya dipenuhi bulu halus (indumentum) yang biasanya mengandungi minyak pati.

Bunga 
Bunga tumbuhan muncul dalam pusaran pada bulir yang tumbuh meninggi atas daun-daun tumbuhan, bulir-bulir bunga beberapa spesies menjadi bercabang. Sesetengah spesies menghasilkan daun pengasuh berwarna pada apeks.

Bunga-bunganya boleh menjadi biru, ungu atau ungu lembut dalam spesies liar, kadang-kadang ungu kehitaman atau kuning. Salut kuntumnya berbentuk tiub. Sarinya juga berbentuk tiub, biasanya dengan lima cuping (bibir atas ada satu lekuk, manakala bibir bawah ada dua lekuk).

Jadual taksonomi 

Ini adalah berdasarkan kepada klasifikasi Upson dan Andrews, 2004.

Galeri

Rujukan

Bacaan lanjut 
 Upson T, Andrews S. The Genus Lavandula. Royal Botanic Gardens, Kew 2004
 United States Department of Agriculture GRIN: Lavandula

Pautan luar 

 
 http://www.umm.edu/altmed/ConsHerbs/Lavenderch.html Medicinal use]  from University of Maryland Medical Center

 
Herba
Tumbuhan perubatan